Tekstforfatteren Rokusuke Ei skrev teksten på vei hjem fra en studentdemonstrasjon i Japan. Studentene hadde demonstrert mot fortsatt amerikansk militært nærvær i Japan, men møtte liten forståelse for sine synspunkter. I frustrasjon over ikke å ha nådd frem med protestene, skrev han teksten til «Ue o Muite Arukō'». Den handler om en mann som kikker opp mens han går, så ikke tårene hans skal falle. Teksten har imidlertid ingen direkte referanser til demonstrasjonen og kan derfor også tolkes som en sang om tapt kjærlighet.